“บาท” มะเขือเผา! อ่อนค่าหนักเกือบ 33 บาทต่อดอลลาร์ฯ
"บาท" มะเขือเผา! อ่อนค่าหนักเกือบ 33 บาทต่อดอลลาร์ฯ
21 มิ.ย. 2561

ผู้สื่อข่าวรายงานว่า ค่าเงินบาทล่าสุด ณ เวลา 11.00 น. อยู่ที่ระดับ 32.92 บาท/ดอลลาร์ อ่อนค่าจากวานนี้ที่ปิดตลาดที่ระดับ 32.73 บาท/ดอลลาร์ ขณะที่ ค่าเงินบาทยังมีแนวโน้มอ่อนค่าตามทิศทางภูมิภาค ตามแรงซื้อดอลล่าร์สหรัฐฯ และเงินทุนไหลออก
โดยก่อนหน้านี้ นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดวานนี้ (20 มิ.ย.) ที่ระดับ 32.82 บาท/ดอลลาร์ อ่อนค่าลง หลังผล กนง.ออกมาบาทก็อ่อน แม้ผลโหวตจะไม่เป็นเอกฉันท์แต่ตลาดรับทราบ กนง.ประเมินเศรษฐกิจไทยมีแนวโน้มขยายตัวได้ดีต่อเนื่อง
อนึ่ง ที่ประชุมคณะกรรมการนโยบายการเงิน (กนง.) มีมติให้คงอัตราดอกเบี้ยนโยบายไว้ที่ 1.50% ตามที่ตลาดคาดการณ์ไว้ นับเป็นการตรึงดอกเบี้ยเป็นครั้งที่ 25 ส่งผลให้เงินบาทอ่อนค่าและซื้อขายอยู่ใกล้ระดับ 32.83 ต่อดอลลาร์